CELEX: C2006/326/139
Language: fi
Date: 2006-12-30 00:00:00
Title: Asia T-312/06: Kanne 17.11.2006 — FMC Chemical v. EFSA

30.12.2006   
            
            
               FI
            
            
               Euroopan unionin virallinen lehti
            
            
               C 326/66
            
         Kanne 17.11.2006 — FMC Chemical v. EFSA
   (Asia T-312/06)
   (2006/C 326/139)
   Oikeudenkäyntikieli: englanti
   Asianosaiset
   
      Kantaja: FMC Chemical SPRL (Bryssel, Belgia) (edustajat: asianajajat C. Mereu ja K. Van Malgedem)
   
      Vastaaja: Euroopan elintarviketurvallisuusviranomainen (EFSA)
   Vaatimukset
   
               —
            
            
               on todettava, että tämä kanne voidaan ottaa tutkittavaksi ja että se on perusteltu;
            
         
               —
            
            
               EFSAn päätelmistä laadittu kertomus, jonka otsikko on ”Päätelmät karbosulfaani-tehoaineen torjunta-aineriskin arvioinnin vertaistarkastelusta”, on kumottava;
            
         
               —
            
            
               sivuvaatimuksena EFSA ja/tai Euroopan komissio on velvoitettava tuomioistuimen työjärjestyksen 63 ja 64 artiklan mukaisesti esittämään ehdotuksen, joka koskee karbosulfaanin sisällyttämistä (sisällyttämättä jättämistä) direktiivin 91/414/ETY liitteeseen I ja jonka se aikoo esittää äänestystä varten elintarvikeketjua ja eläinten terveyttä käsittelevässä pysyvän komitean kokouksessa 22.–24.11.2006 tai jossakin muussa kokouksessa;
            
         
               —
            
            
               on todettava, että niiden komission asetuksen (EY) N:o 1490/2002 20 artiklassa tarkoitetut karbosulfaaniasiakirjat ovat lainvastaisia, niitä ei sovelleta kantajaan ja niitä on tarkasteltava uudestaan;
            
         
               —
            
            
               vastaaja on velvoitettava korvaamaan kantajalle riidanalaisen toimenpiteen johdosta aiheutunut vahinko ja tässä vaiheessa on tehtävä välipäätös, että vastaajan velvoitetaan korvaamaan kantajalle hänen aiheuttamansa vahinko ja korvauksen määrän vahvistetaan joko asianosaisten välisellä sopimuksella tai tällaisen sopimuksen puuttuessa tuomioistuimen ratkaisulla;
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajan esittämät oikeudelliset perusteet ja pääasialliset perustelut ovat samat kuin asiassa T-311/06, FMC Chemical et Arysta Lifesciences vastaan Euroopan elintarviketurvallisuusviranomainen.